ΓΡΑΠΤΗ ΕΡΩΤΗΣΗ P-3141/01

υποβολή: Konstantinos Hatzidakis (PPE-DE) προς την Επιτροπή

(7 Νοεμβρίου 2001)

Θέμα: Προβλήματα διαχείρισης στην κατασκευή των σιδηροδρομικών έργων στην Ελλάδα στα πλαίσια του ΚΠΣ

Σύμφωνα με δημοσιεύματα του Τύπου στην Ελλάδα, ο αρμόδιος Επίτροπος με επιστολή του προς την ελληνική κυβέρνηση επισημαίνει προβλήματα διαχείρισης από την ΕΡΓΟΣΕ (υπερβάσεις στους προϋπολογισμούς, χρονικές καθυστερήσεις) στα έργα εκσυγχρονισμού του σιδηροδρομικού δικτύου Πατρών — Αθηνών — Θεσσαλονίκης — Ευζώνων (ΠΑΘΕ) τα οποία χρηματοδοτούνται από το ΚΠΣ.

Ποιό ήταν το αρχικό χρονοδιάγραμμα κατασκευής των παραπάνω σιδηροδρομικών έργων και ποιές αποκλίσειςπάρχουν από αυτό το χρονοδιάγραμμα·

Ποιός ήταν ο αρχικός προϋπολογισμός κατασκευής των έργων αυτών και ποιό είναι το έργο που παρήχθη με αυτές τις πιστώσεις.

Ανπάρχουν δυσκολίες στηνλοποίηση των παραπάνω έργων, πού εντοπίζονται αυτές και τί προτίθεται να πράξει η Επιτροπή για να ξεπεραστούν·

Απάντηση του κ. Barnier εξ ονόματος της Επιτροπής

(25 Ιανουαρίου 2002)

Η Επιτροπή παραπέμπει το Αξιότιμο Μέλος του Κοινοβουλίου στην απάντησή της στη γραπτή ερώτηση P-3122/01 του κ. Φώλια(1) όσον αφορά το χρονοδιάγραμμα, το κόστος και τα σημεία διαφωνίας σχετικά με έργα σιδηροδρομικής γραμμής, τα οποία συγχρηματοδοτήθηκαν από το Ταμείο Συνοχής, καθώς και στα θέματα τα οποία έχει θίξει η Επιτροπή σε συνομιλίες που είχε με την Ελληνική Κυβέρνηση.

Το Ευρωπαϊκό Ταμείο Περιφερειακής Ανάπτυξης (ΕΤΠΑ) χρηματοδοτεί επίσης σιδηροδρομικά έργα στο πλαίσιο του άξονα ΠΑΘΕ σύμφωνα με το ελληνικό Κοινοτικό Πλαίσιο Στήριξης (ΚΠΣ) για την περίοδο προγραμματισμού 1994-1999, με συνολικό ποσό ύψους 245 εκατ.. Σύμφωνα με το ΚΠΣ της τρέχουσας περιόδου 2000-2006, προβλέπεται περαιτέρω συγχρηματοδότηση με ποσό πουπολογίζεται σε 860 εκατ..

Οι ελληνικές αρχές θα προβούν στην τελική δήλωση των ολοκληρωθέντων έργων σύμφωνα με το προηγούμενο ΚΠΣ, όταν θαποβάλλουν την τελική έκθεση για το επιχειρησιακό πρόγραμμα (ΕΠ) Σιδηρόδρομοι, το αργότερο έξι μήνες μετά την περάτωση των εργασιών, και τότε θα έχει η Επιτροπή σαφή εικόνα του ολοκληρώθεντος έργου με χρηματοδότηση του ΕΤΠΑ κατά την περίοδο 1994-1999.

Όσον αφορά τοφιστάμενο ΚΠΣ, η Επιτροπή έχει ζητήσει από την Ελληνική Κυβέρνηση να παράσχει πλήρη ανασκόπηση των απαιτούμενων ενεργειών για την ολοκλήρωση του σιδηροδρομικού άξονα ΠΑΘΕ, καθώς και πλήρη αναφορά της αναμενόμενης περιόδου μέχρι το τέλος του 2008, όταν θα λήξει η περίοδος επιλεξιμότητας για πληρωμές σύμφωνα με το εν λόγω ΚΠΣ, λαμβάνονταςπόψη επίσης την αναμενόμενη συγχρηματοδότηση από το Ταμείο Συνοχής.

Οι ελληνικές αρχές απέστειλαν, στις 30 Οκτωβρίου 2001, σχέδιο έκθεσης επί των θεμάτων αυτών. Η Επιτροπή θα επικοινωνήσει με τις ελληνικές αρχές έτσι ώστε να λάβει η εν λόγω έκθεση τελική μορφή και τότε θα επισυναφθεί ως παράρτημα στο ΕΠ Σιδηρόδρομοι, αεροδρόμια, αστικές μεταφορές 2000-2006.

Στην ίδια ανταλλαγή επιστολών, η Επιτροπή έχει επισημάνει τις αλλαγές στην οργάνωση του ΕΡΓΟΣΕ, τις οποίες έχει εισάγει η Ελληνική Κυβέρνηση κατά τις αρχές του 2001 και προτίθεται να προβεί, στο εγγύς μέλλον, σε μια πραγματογνωμοσύνη για να ελέγξει τη λειτουργία του ΕΡΓΟΣΕ στο πλαίσιο των εν λόγω νέων ρυθμίσεων.

(1) βλέπε σελίδα 103.